CELEX: 22021D0186
Language: hu
Date: 2018-07-06 00:00:00
Title: Az EGT Vegyes Bizottság 124/2018 határozata (2018. július 6.) az Európai Gazdasági Térségről szóló megállapodás I. mellékletének (Állat- és növényegészségügyi kérdések) módosításáról [2021/186]

2021.2.25.   
               
               
                  HU
               
               
                  Az Európai Unió Hivatalos Lapja
               
               
                  L 67/3
               
            
         Az EGT VEGYES BIZOTTSÁG 124/2018 HATÁROZATA
         (2018. július 6.)
         az Európai Gazdasági Térségről szóló megállapodás I. mellékletének (Állat- és növényegészségügyi kérdések) módosításáról [2021/186]
         AZ EGT VEGYES BIZOTTSÁG,
         tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
         mivel:
         
                     (1)
                  
                  
                     A ragadós száj- és körömfájással foglalkozó uniós referencialaboratórium kijelöléséről és a 92/119/EGK tanácsi irányelv II. mellékletének a sertések hólyagos betegségével foglalkozó uniós referencialaboratórium tekintetében történő módosításáról szóló, 2018. január 25-i (EU) 2018/136 bizottsági végrehajtási határozatot (1) bele kell foglalni az EGT-megállapodásba.
                  
               
                     (2)
                  
                  
                     Az (EU) 2018/136 végrehajtási határozat 2019. január 1-jei hatállyal hatályon kívül helyezi az EGT-megállapodásba foglalt 2012/767/EU bizottsági végrehajtási határozatot (2), amelyet következtetésképpen 2019. január 1-jei hatállyal el kell hagyni az EGT-megállapodásból.
                  
               
                     (3)
                  
                  
                     Ez a határozat a halaktól és a tenyésztett víziállatoktól különböző élő állatokat, valamint állati termékeket – például petesejtet, embriót és spermát – érintő jogszabályokra vonatkozik. Az EGT-megállapodás I. melléklete I. fejezete bevezető részének (2) bekezdésében meghatározottak szerint az e tárgykörökre vonatkozó jogszabályok nem alkalmazandók Izlandra. Ez a határozat ezért nem alkalmazandó Izlandra.
                  
               
                     (4)
                  
                  
                     Ez a határozat állategészségügyi kérdéseket érintő jogszabályokra vonatkozik. Az EGT-megállapodás I. mellékletének a szektorális kiigazításokról szóló részében meghatározottak szerint az állategészségügyi kérdéseket érintő jogszabályok mindaddig nem alkalmazandók Liechtensteinre, amíg az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodás kiterjed Liechtensteinre. Ez a határozat ezért nem alkalmazandó Liechtensteinre.
                  
               
                     (5)
                  
                  
                     Az EGT-megállapodás I. mellékletét ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az EGT-megállapodás I. mellékletének I. fejezete az alábbiak szerint módosul:
            
                        1.
                     
                     
                        A 3.1. részben a 9. pont (92/119/EGK tanácsi irányelv) a következő franciabekezdéssel egészül ki:
                        
                                    „—
                                 
                                 
                                    
                                       32018 D 0136: A Bizottság (EU) 2018/136 végrehajtási határozata (2018. január 25.) (HL L 24., 2018.1.27., 3. o.)”.
                                 
                              
                  
                        2.
                     
                     
                        A 3.2. rész a 47. pont (415/2013/EU bizottsági rendelet) után a következő ponttal egészül ki:
                        
                                    „48.
                                 
                                 
                                    
                                       32018 D 0136: A Bizottság (EU) 2018/136 végrehajtási határozata (2018. január 25.) a ragadós száj- és körömfájással foglalkozó uniós referencialaboratórium kijelöléséről és a 92/119/EGK tanácsi irányelv II. mellékletének a sertések hólyagos betegségével foglalkozó uniós referencialaboratórium tekintetében történő módosításáról (HL L 24., 2018.1.27., 3. o.).
                                    Ez a jogi aktus nem alkalmazandó Izlandra.”
                                 
                              
                  
                        3.
                     
                     
                        A 3.2. rész 35. pontjának (2012/767/EU bizottsági végrehajtási határozat) szövegét 2019. január 1-jei hatállyal el kell hagyni.
                     
                  
         
            2. cikk
            Az (EU) 2018/136 végrehajtási határozatnak az Európai Unió Hivatalos Lapja EGT-kiegészítésében közzéteendő norvég nyelvű szövege hiteles.
         
         
            3. cikk
            Ez a határozat 2018. július 7-én lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (*1).
         
         
            4. cikk
            Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
         
         
            Kelt Brüsszelben, 2018. július 6-án.
            
               
                  az EGT Vegyes Bizottság részéről
               
               
                  az elnök
               
               Oda Helen SLETNES
            
         
         
            (1)  HL L 24., 2018.1.27., 3. o.
         
            (2)  HL L 337., 2012.12.11., 54. o.
         
            (*1)  Alkotmányos követelmények fennállását nem jelezték.